**3η Διδακτική Ενότητα**

**Ἐπίκουρος, Ἐπιστολὴ πρὸς Μενοικέα, 122**

 Μήτε νέος τις ὢν μελλέτω φιλοσοφεῖν, μήτε γέρων ὑπάρχων κοπιάτω φιλοσοφῶν· οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν ὑγιαῖνον. Ὁ δὲ λέγων ἢ μήπω τοῦ φιλοσοφεῖν ὑπάρχειν ὥραν ἢ παρεληλυθέναι τὴν ὥραν, ὅμοιός ἐστιν τῷ λέγοντι πρὸς εὐδαιμονίαν ἢ μήπω παρεῖναι τὴν ὥραν ἢ μηκέτι εἶναι. Ὥστε φιλοσοφητέον καὶ νέῳ καὶ γέροντι, τῷ μὲν ὅπως γηράσκων νεάζῃ τοῖς ἀγαθοῖς διὰ τὴν χάριν τῶν γεγονότων, τῷδὲ ὅπως νέος ἅμα καὶ παλαιὸς ᾖ διὰ τὴν ἀφοβίαν τῶν μελλόντων. Μελετᾶν οὖν χρὴ τὰ ποιοῦντα τὴν εὐδαιμονίαν, εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν.

**ΘΕΜΑ Α1**

**Α. Να γράψετε τον αριθμό που αντιστοιχεί σε καθεμιά από τις παρακάτω περιόδους λόγου και δίπλα σε αυτόν τη λέξη «Σωστό», αν είναι σωστή, ή τη λέξη «Λάθος», αν είναι λανθασμένη, με βάση το αρχαίο διδαγμένο κείμενο του Επίκουρου (μονάδες 3) και να τεκμηριώσετε κάθε απάντησή σας γράφοντας τις λέξεις/φράσεις του συγκεκριμένου αρχαίου διδαγμένου κειμένου που την επιβεβαιώνουν (μονάδες 3)**

 1. Για κανέναν άνθρωπο δεν είναι πια πολύ αργά να φροντίσει για την υγεία της ψυχής του μέσω της φιλοσοφίας.

 2. Οι ηλικιωμένοι οφείλουν κατά κύριο λόγο να φιλοσοφούν.

 3. Όταν δεν έχουμε πλούτο, κάνουμε τα πάντα για να τον αποκτήσουμε.

4. Πρέπει να φιλοσοφεί κυρίως ο νέος άνθρωπος

 5. Όταν λείπει η ευδαιμονία, κάνουμε τα πάντα για να την κατακτήσουμε.

**Απάντηση**

1-Σ: οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν ὑγιαῖνον 2-Λ: Ὥστε φιλοσοφητέον καὶ νέῳ καὶ γέροντι, 3-Λ: ἀπούσης (τῆς εὐδαιμονίας) δὲ πάντα πράττομεν εἰς τὸ ταύτην ἔχειν, 4-Λ: : Ὥστε φιλοσοφητέον καὶ νέῳ καὶ γέροντι, 5-Σ: ἀπούσης δὲ πάντα πράττομεν εἰς τὸ ταύτην ἔχειν

**Β. Να σχολιάσεις το περιεχόμενο των ακόλουθων προτάσεων αν είναι σωστό ή λανθασμένο συμπληρώνοντας αντίστοιχα τη δήλωση Σ (Σωστό) ή Λ (Λάθος) στις παρενθέσεις.**

1. Η φιλοσοφία λειτουργεί θεραπευτικά στην ψυχή του ανθρώπου. (….)

2. Οι νέοι οφείλουν να ασχοληθούν με τη φιλοσοφία, μόλις ωριμάσουν (….)

3. Η προτροπή του Επίκουρου για ενασχόληση με τη φιλοσοφία αφορά μόνο δύο ηλικιακές ομάδες, τους νέους και τους ηλικιωμένους. (….)

4. Η φιλοσοφία κατά τον Επίκουρου έχει ιαματική δύναμη και διασφαλίζει την ψυχική υγεία όπως η ιατρική τη σωματική υγεία. (….)

5. Ο Επίκουρος δεν διαφοροποιείται από τον Πλάτωνα ως προς τις ηλικιακές ομάδες που μπορούν να ασχοληθούν με τη φιλοσοφία και με τη διαλεκτική. (….)

6. Ο Επίκουρος συνδέει τη φιλοσοφία με την ευδαιμονία του ανθρώπου. (….)

7. Η φιλοσοφία δεν επαρκεί ώστε να αντιμετωπίζουν οι νέοι χωρίς φόβο το άδηλο μέλλον. (....)

8. Η ηδονή αποτελεί ουσιώδες συστατικό της ανθρώπινης ευδαιμονίας. (….)

**Απάντηση:**1-Σ, 2-Λ, 3-Λ, 4-Σ, 5-Λ, 6-Σ, 7-Λ, 8-Σ

**Ετυμολογικές –Λεξιλογικές Ασκήσεις**

|  |
| --- |
| **εἰμί:** ετυμολογία, εσθλός < ἐστί)ν), ουσία, ουσιώδες, ουσιαστικό, πεμπτουσία < οὖσα, οντολογία, παροντικός < ὤν, ὄντος**λέγω** (λεγ-, λογ-:λέξη, δυσλεξικός, λεξικό, λόγος, λόγιος, λογιοσύνη, ρη- (< ῥηθήσομαι): ρήμα, ρήση, ρήτρα, εἶπον > έπος, επικός, αμετροέπεια, καλλιέπεια**παρεληλυθέναι-ἐλήλυθα** < παρέρχομαι, ἔρχομαι, πάρειμι, εἶμι: **ιτ-(< ἴτω)** ιταμός, ιταμότητα, ειστήριο, εξιτήριο,ανεξίτηλο**,** Ισθμός, **ἰοῦσα**:ανιούσα, κατιούσα, **ἰόντες:**ανιόντες, κατιόντες, ἐλήλυθα: προσήλυτος, προσηλυτισμός, ἔχω: **εχ-, οχ-, σχ-, εξ- :** ανεκτός, εχέφρων, εχέμυθος, όχημα, οχετός, (επ)οχούμενος, οχυρό, σχέση, σχεδόν, σχέδιο, σχήμα, σχολή, σχολείο, έξις, μέθεξη, ισχύς, ισχυρός  |

**1.Να αντιστοιχίσετε καθεμία αρχαιοελληνική λέξη της στήλης Α΄ με την ετυμολογικά συγγενή της νεοελληνική λέξη της στήλης Β΄ Δύο λέξεις στη στήλη Β΄ περισσεύουν.**

|  |  |
| --- | --- |
| **Α΄ ΣΤΗΛΗ** | **Β΄ ΣΤΗΛΗ** |
| 1. ἐστίν
 | α. προέλευση |
| 1. λέγων
 | β. Σχίσμα |
| 1. παρεληλυθέναι
 | γ. έλεγχος |
| 1. ἔχομεν
 | δ. ουσία |
| 1. πράττομεν
 | ε. παραλογισμός |
|  | στ. σχήμα |
|  | ζ. διαπραγμάτευση |

**Απάντηση:** 1δ, 2ε, 3α, 4στ, 5ζ

**2.Να γράψετε μια σύνθετη λέξη της νέα ελληνικής με πρώτο συνθετικό καθεμία από τις παρακάτω λέξεις: ὀρθῶς, ψυχὴν, ὅμοιος, πάντα, πράττομεν.**

**Απάντηση:** ορθολογισμός, ορθογραφία, ορθοπαιδικός, ψυχοθεραπεία, ψυχολογία, ομοιόσταση, ομοιογένεια, ομόλογος, ομόγλωσσος, παντογνώστης, παντοδυναμία, πρακτικογράγος, πραγματοποίηση, πραξικόπημα

**3. Να σχηματίσετε ένα ομόρριζο επίθετο (απλό ή σύνθετο) της νέας ελληνικής για καθένα από τους παρακάτω τύπους χρησιμοποιώντας τις παραγωγικές καταλήξεις που σας δίνονται στην παρένθεση (Πασχαλίδης, 2023): γεγονότων (-ιμος), ᾖ (-ικός), εὐδαίμων (-ώδης), ἔχομεν (-ικος), γέρων (-λεος), ποιοῦνται (-ικός), παρεληλυθέναι (-ιτός, -ηλος), πράττομεν (-σιμος), ὑπάρχειν (-τος).**

**Απάντηση:** γόνιμος, παροντικός /ουσιαστικός, σχετικός /ανεκτικός, γεραλέος, ποιητικός, προσιτός/ανεξίτηλος, πραγματοποιήσιμος, υπαρκτός.

**4.Να αντιστοιχίσετε καθεμία αρχαιοελληνική λέξη της στήλης Α΄ με την ετυμολογικά συγγενή της νεοελληνική λέξη της στήλης Β΄ Δύο λέξεις της στήλης Α΄ αντιστοιχίζονται σε περισσότερες από μια λέξεις στη στήλη Β΄.**

|  |  |
| --- | --- |
| **Α΄ ΣΤΗΛΗ** | **Β΄ ΣΤΗΛΗ**  |
| 1. ἄωρος
 | α. ισχυρός |
| 1. παρεῖναι
 | β. ετυμολογία |
| 1. ἔχομεν
 | γ. ρήτρα |
| 1. λέγοντι
 | δ. άγουρος |
| 1. παρεληλυθέναι
 | ε. μέθεξη |
|  | στ. εσθλός |
|  | ζ. εισιτήριο |

**Απάντηση:** 1δ, 2β, 2στ, 3α, 3ε, 4γ, 5ζ

**5. Να αντιστοιχίσετε τις λέξεις της στήλης Α΄ με τις αντώνυμές τους στη στήλη Β΄. (Πασχαλίδης, 2023)**

|  |  |
| --- | --- |
| **Α΄ ΣΤΗΛΗ**  | **Β΄ ΣΤΗΛΗ**  |
| 1. ἀγαθός
 | α. καινός |
| 1. ὑγιαίνω
 | β. νοῶ |
| 1. λέγω
 | γ. σπουδάζω |
| 1. παλαιός
 | δ. πονηρός |
| 1. μέλλω
 | ε. σιωπῶ |
|  | στ. νέος  |
|  | ζ. ἀσθενῶ |
|  | η. κακός |

 **Απάντηση:** 1-η, 2-ζ, 3-ε, 4-α, 5-γ

**6.Με το α΄ συνθετικό το επίθετο ὅμοιος ή ομόρριζά του και με β΄συνθετικό ομόρριζα των λέξεων του κειμένου που σας δίνονται σε παρένθεση, να σχηματίσετε μια λέξη της νέας ελληνικής και να συμπληρώσετε τα κενά των προτάσεων, ώστε να δίνουν ένα ολοκληρωμένο και αποδεκτό νόημα.**

α. (ὅμοιος +γεγονότων) Οι ……………… των ΗΠΑ και των Αυστραλών οργάνωσαν μεγάλη εκδήλωση για τον εορτασμό της εθνικής παλιγγενεσίας.

β. (ὅμοιος + εἶναι) Ο αιρετικός Άρειος δίδασκε ότι ο Υιός δεν είναι ……………. με τον Πατέρα.

γ. (ὅμοιος +λέγω) Η απόφαση του δικαστηρίου στηρίχθηκε στην ……………… του κατηγορούμενου.

δ. (ὅμοιος + ψυχή) Ο λαός αντιμετώπισε με θαυμαστή ……………… την ξένη επιδρομή.

**Απάντηση:** ομογενείς, ομοούσιος, ομολογία, ομοψυχία

**7.Να αντιστοιχίσετε στο τετράδιό σας καθεμία αρχαία λέξη της στήλης Α΄ με την ετυμολογικά συγγενική της λέξη στη στήλη Β΄ Δύο λέξεις στη στήλη Β΄ περισσεύουν.**

|  |  |
| --- | --- |
| **Α΄ ΣΤΗΛΗ**  | **Β΄ ΣΤΗΛΗ**  |
| 1. παρεληλυθέναι
 | α. ιθαγενης |
| 1. γεγονότων
 | β. υπερκομματισμός |
| 1. ἔχειν
 | γ. πρατήριο |
| 1. πράττομαι
 | δ. έπηλυς |
| 1. κοπιάτω
 | ε. επισκόπηση |
|  | στ. πρακτορείο |
|  | ζ. σχήμα |

**Απάντηση:** 1δ, 2α, 3ζ, 4στ, 5β

**8. Να εντοπίσετε τις λέξεις του κειμένου που έχουν ετυμολογική συγγένεια με τις λέξεις του ακόλουθου πίνακα:**

|  |
| --- |
| 1. ὄντως, 2. ρήτρα, 3. γνήσιος, 4.πλεονεξία, 5. ωριμότητα, 6.Ισθμός, 7. ζωογόνος, 8. ανακωχή |

**Απάντηση:** 1. ὤν, ἐστιν, 2. λέγων, λέγοντι, 3. γεγονότων, 4. πλεονεξία, 5.ὥραν, ἄωροςο, πάρωρος, 6. παρεληλυθέναι, 7. γεγονότων, 8. ἔχομεν. ἔχειν